Document ID: 31987R0600

*****
ΚΑΝΟΝΙΣΜΟΣ (ΕΟΚ) αριθ. 600/87 ΤΗΣ ΕΠΙΤΡΟΠΗΣ
της 27ης Φεβρουαρίου 1987
για παρέκκλιση από τον κανονισμό (ΕΟΚ) αριθ. 2042/75 όσον αφορά την διάρκεια ισχύος των αδειών εξαγωγής για σύνθετες ζωοτροφές με βάση τα σιτηρά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 12 παράγραφος 2,
Εκτιμώντας:
ότι το παράρτημα ΙΙ του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3536/84 (4), καθορίζει την περίοδο ισχύος των αδειών εξαγωγής για τις σύνθετες ζωοτροφές με βάση τα σιτηρά, μεταξύ άλλων προϊόντων που περιλαμβάνονται στο άρθρο 1 στοιχείο δ) του κανονισμού (ΕΟΚ) αριθ. 2727/75, έως το τέλος του τέταρτου μήνα μετά από εκείνον κατά τον οποίον εκδόθηκε η άδεια ·
ότι το άρθρο 8 του κανονισμού (ΕΟΚ) αριθ. 2743/75 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 2560/77 (6), ορίζει ότι όταν προκαθορίζεται η επιστροφή κατά την εξαγωγή θα πρέπει να προσαρμόζεται σύμφωνα με την τιμή κατωφλίου για τον αραβόσιτο που εφαρμόζεται κατά την ημέρα της εξαγωγής· ότι, ωστόσο, αυτό μπορεί να οδηγήσει σε ευνοϊκή θέση για τις εξαγωγές μετά τις 30 Ιουνίου 1987, στις σύνθετες ζωοτροφές με βάση τα σιτηρά πλην του αραβοσίτου και, κατά συνέπεια, είναι αναγκαίο να περιοριστεί η διάρκεια ισχύος των αδειών για την εξαγωγή των σύνθετων ζωοτροφών με βάση τα σιτηρά έως τα τέλη Ιουνίου 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το παράρτημα ΙΙ του κανονισμού (ΕΟΚ) αριθ. 2042/75, η ημερομηνία λήξεως των αδειών εξαγωγής που εκδίδονται έως τις 30 Ιουνίου 1987, για τα προϊόντα της διακρίσεως 23.07 Β Ι του κοινού δασμολογίου, καθορίζεται στις 30 Ιουνίου 1987.
Άρθρο 2
Ο κανονισμός αυτός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για άδειες που έχουν εκδοθεί από την 1η Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 1987.

Labels: 3
17
6